En l'actualidat, os diners son una abstracción, a lo menos en as sociedatz industrializatas. A más gran parti d'a reserva monetaria d'un país no existe fisicament, sino como una entidat contable. As monedas y os billetz (os diners en efectivo) son os tipos de diners fisicos más habituals huei en día, encara que materials como l'oro u l'archent encara mantienen as propiedatz esencials d'o dinero. A prencipios d'o sieglo XXI, l'uso de diners electronicos (tarchetas de credito u debito) ye cada vegata más freqüent en os países industrializatos.